รายย่อยยังไม่กระเตื้องเอสซีบีลุยเพิ่มลูกค้ารวย
เอสซีบีลุยเพิ่มลูกค้าคนรวยใหม่หมื่นรายปีหน้า หลังสัดส่วนลงทุนต่อเงินฝากขยับเป็น 60:40
30 ก.ย. 2557

เอสซีบีลุยเพิ่มลูกค้าคนรวยใหม่หมื่นรายปีหน้า หลังสัดส่วนลงทุนต่อเงินฝากขยับเป็น 60:40
น.ส.ผกาฉัตร เตชาบูรพานนท์ ผู้ช่วยผู้จัดการใหญ่ ธนาคารไทยพาณิชย์ (เอสซีบี) เปิดเผยแผนธุรกิจในปี 2558 ของกลุ่มลูกค้าเอสซีบี เฟิร์ส หรือลูกค้าที่มีเงินฝาก เงินลงทุน หรือเบี้ยประกันชีวิต 1050 ล้านบาท ว่า จะยกระดับลูกค้าเดิมของธนาคารขึ้นมา เนื่องจากหลายคนเป็นลูกค้าพิเศษของธนาคารอื่น แต่ยังไม่ได้เป็นลูกค้าเฟิร์สกับเอสซีบี โดยจะประเมินการยกระดับลูกค้าให้เข้มข้นขึ้น ตั้งเป้าหมายเพิ่มลูกค้าอีก 7,000-1 หมื่นราย จากสิ้นปีคาดว่าจะมีลูกค้า 3 หมื่นราย ส่วนทรัพย์สินภายใต้การบริหารตั้งเป้าเพิ่มขึ้น 15% จากสิ้นปีคาดว่าอยู่ที่ 6 แสนล้านบาท
ก่อนหน้านี้ เอสซีบี เปิดเผยว่า ในช่วง 8 เดือนของปี สินเชื่อโดยรวมยังหดตัว 1% โดยสินเชื่อรายใหญ่และเอสเอ็มอีกลับมาขยายตัวได้อีกครั้ง แต่สินเชื่อรวม ถูกกดดันจากสินเชื่อเช่าซื้อรถยนต์ที่ยังหดตัว
น.ส.ผกาฉัตร กล่าวว่า ปัจจุบันเริ่มเห็นพฤติกรรมการลงทุนที่เปลี่ยนไปจากเดิมในพอร์ตจะเป็นเงินฝาก 62% และผลิตภัณฑ์การลงทุน 38% ได้ขยับขึ้นเป็น 60:40% 
อย่างไรก็ดี ยอมรับว่า การแข่งขันในธุรกิจนี้ค่อนข้างสูง เพราะกลุ่มชนชั้นกลางค่อนข้างมีศักยภาพในการใช้จ่ายและสร้างรายได้เพิ่มจากการใช้บริการอื่นๆ ซึ่งเฉลี่ยลูกค้าระดับบนจะใช้บริการพิเศษ 2.53 ธนาคาร ดังนั้นจึงต้องปรับกลยุทธ์สม่ำเสมอเพื่อรักษาฐานลูกค้าเดิมและดึงลูกค้าใหม่ โดยในปี 2558 มีแผนเพิ่มเจ้าหน้าที่ลูกค้าสัมพันธ์อีกจาก 100 คน เป็น 250 คน